(Zene)
Veszélyeztetett faj.
E szakkifejezést valószínűleg már hallották.
De pontosan mi a veszélyeztetett faj?
Miért szorulnak a segítségünkre?
Elemezzük!
A „faj" szó olyan csoportra vagy hasonló élőszervezetre vonatkozik,
amely újbóli benépesülésre képes.
Az ember pl. faj,
de a különféle állatok, növények és rovarok is fajt alkotnak.
Oroszlánok, baglyok, gyíkok,
lepkék, hangyák és méhek;
fák, füvek és a termesztett virágok,
sőt az elfogyasztott zöldség-gyümölcs is példa a különféle fajokra.
De mit jelent, ha egy faj veszélyeztetett?
A veszélyeztetett faj szó szerint ezt jelenti:
a fajt kihalás fenyegeti,
vagy teljesen megszűnik létezni.
Egy faj egészséges voltát
és veszélyeztetettségének fokát úgy követjük,
hogy ezek alapján osztályba soroljuk:
népessége, élőhelyének egészséges volta, egyéb tudományos adatok.
A skála a „nem fenyegetett"-től a teljesen kihaltig terjed.
Noha minden osztály fontos a földi élet értékelése szempontjából,
a súlyosan veszélyeztetett, a veszélyeztetett
és a sebezhető fajokat
kihalás fenyegeti.
Mi okozza egy faj létszámának csökkenését, a faj veszélyeztetettségét vagy kihalását?
Nézzünk egy példát!
(Az őserdő hangja)
Több mint 65 millió éve
legalább 700 ismert dinoszauruszfaj kóborolt a Földön.
(Az őserdő hangja)
Mielőtt környezetük gyökeres átalakulása kihalásukat nem okozta.
(Zene)
Tudósok szerint hatalmas kisbolygó ütközött a Földdel,
ami rengeteg dinoszauruszt elpusztított,
és őrületbe kergette a Földet.
Vulkánok törtek ki,
port, pernyét és szenet lövelltek a levegőbe.
Az eget sötét felhők borították,
és az éghajlat igen gyorsan megváltozott:
megnehezítette a növények és állatok fönnmaradását.
Az egészségtelen környezet miatt
számos dinoszauruszfaj léte veszélybe került.
Tiszta levegő, víz, élelemforrás és búvóhely híján
végül teljesen kihaltak.
Csupán pár faj élte túl,
és fejlődött – mai elnevezésük szerint – madárrá.
(Madárvijjogás)
E példában látható,
hogy valamely tett hogyan okozhatja események láncreakcióját,
amely roppant gyorsan veszélyesen egészségtelen környezetet teremthet.
Ma még
a környezet és a földi légkör természetes megváltozását tapasztaljuk,
de azt is, amelyet az emberi tevékenység okoz.
A halászat, élelmiszertermelés,
útépítés, épületek kivitelezése,
villanyáram használata, vezetés, vásárlás
és sok más mindennapi teendő
komoly hatást gyakorolhat az élőhelyekre
vagy a fajok tartózkodási helyére.
Az élőhelyek változása hat a fajok létére.
Az erdőirtás,
a víz-, fény- és zajszennyezés,
a túl sok természetes erőforrás használata
és fajok befogása és számukra idegen helyre telepítése,
mindezek veszélyeztetik a növényeket, állatokat és az embereket.
Milliónyi faj él a Földön,
de a tudományos kutatás kimutatta,
hogy évente 2000 faj halhat ki.
Keressük föl szakértőnket, Leighet, hogy vajon tud-e többet mondani
néhány kedvenc, segítségünkre szoruló fajunkról.
Leigh: Üdvözlök mindenkit,
köszönöm a veszélyeztetett fajokkal kapcsolatos érdeklődésüket.
Sajnos semmi túlzás nincs abban,
hogy növények s állatok naponta halnak ki.
Vegyük pl. a tigrist!
(Morgó hang)
A múlt században
a bali, a kaszpi és a jávai tigris kihalt.
Mára csak csak két alfaj maradt fönn:
a kontinentális és a Szunda-szigeti avagy szumátrai tigris.
Sajnos mindkettőjük veszélyeztetett.
Az orvvadászat, illegális kereskedelem és más emberi konfliktusgondok miatt
a tigrisállomány évről évre továbbra is csökken.
Mára már csak kb. 3900 tigris maradt a vadonban.
A tigrishez hasonlóan az elefántok, orrszarvúk és a bálnák is
több alfajra és állományra oszthatók fel.
Ezek is egyre közelebb jutnak a kihaláshoz
az emberi tevékenység miatt.
A jó hír, hogy a hozzám hasonló tudósok és szakértők
világszerte szorgosan dolgoznak
a veszélyeztetett fajok megóvásán,
hogy nőjön a vadon élő állományuk,
és ne veszítsük el őket örökre.
A valóban remek hír az,
hogy nemcsak a hozzám hasonló szakértők segíthetnek.
Mindenki tehet valamit.
(Gyerekujjongás)
Leighnek igaza van.
Mindenki tehet valamit
a fajokat fenntartó természeti rendszerek hanyatlásának megállítására.
Közéjük tartozik a tigris, az orrszarvú, az elefánt és egyéb fajok.
Segíthetnek javítani a levegő minőségét,
és csökkenthetik az üvegházhatású gázok kibocsátását,
ha lekapcsolják a villanyt és az elektronikus eszközöket,
ha már nem kellenek; kerékpároznak, sétálnak,
vagy autó helyett közösségi közlekedést vesznek igénybe.
Tudatosan ne pocsékolják az ételt és a vizet.
Megkereshetik a helyi vezetőket és hatóságokat,
hogy a természet megóvására helyes döntéseket hozzanak.
Beszélgethetnek barátaikkal és családtagjaikkal arról,
hogy mekkora szükség van a Föld megóvására.
Vagy támogathatják a WWF-hez hasonló szervezeteket,
melyek környezetünk
és bolygónk életének megóvásán dolgoznak.
Ha mind állást foglalunk a természet mellett,
megóvhatjuk a Földön élő fajokat,
magunkat is beleértve.
(Zene)
(Fordította és feliratozta Pallós Péter Lektorálta )